**UGOVOR O FINANSIRANJU**

**<EE-nnn-24>**

Zaključen između:

1. **Fond za inovacije Crne Gore**, sa sjedištem u Bul. Mihaila Lalića br. 15, Podgorica, PIB 03382052, koji zastupa izvršna direktorica Bojana Femić Radosavović, u daljem tekstu označen kao „**Fond**“

i

1. **<naziv korisnika granta>,** sa sjedištem u <adresa>, PIB <PIB broj>, koga zastupa zakonsi zastupnik <ime ovlašenog lica za zastupanje>, u daljem tekstu označen kao „**Korisnik granta**“

Fond i Korisnik granta će u daljem tekstu ugovora biti pojedinačno označeni kao „**Ugovorna strana**“ i zajednički kao „**Ugovorne strane**“.

# DEFINICIJE

## Sljedeće definicije će imati značenje kako slijedi:

|  |  |
| --- | --- |
| **Ugovor o finansiranju****Program za podsticanje inovacija u funkciji energetske efikasnosti u industriji** **MMSP****Prijava** **Projekat** | finansijski podsticaj čija je osnovna svrha podsticanje inovacija u funkciji energetske efikasnosti mikro, malim i srednjim preduzećima u prerađivačkoj industriji. program podrške koji je definisan Javnim pozivom za učešće u programu za podsticanje inovacija u funkciji energetske efikasnosti u industrijimikro, mala i srednja preduzeća.set dokumenata dostavljenih od strane Korisnika granta u trenutku prijavljivanja na Javni poziv, a koja čini sastavni dio Ugovora o finansiranju (Prilog 2).predstavlja razvoj aktivnosti Korisnika granta, na način opisan u prijavnom obrascu. |
| **Odobreni budžet projekta** | budžet projekta koji je prihvaćen od strane Fonda i sastavni je dio Ugovora o finansiranju (Prilog 3). |
| **Javni poziv** | Odnosi se na Javni poziv za učešće u programu za podsticanje inovacija u funkciji energetske efikasnosti u industriji, koji je objavljen od strane Fonda za inovacije Crne Gore. |

# Posebni uslovi ugovora

# ČLAN 1 – PREDMET UGOVORA

* 1. Predmet ovog Ugovora je pružanje finansijske podrške na osnovu Odluke o finsiranju br. **<broj odluke>** od **<datum donošenja odluke>** Korisniku granta od strane Fonda, za sprovođenje projekta<EE-nnn-24> sa nazivom **<naziv projekta>** pod uslovima i na način definisan Javnim pozivom i pravilnicima Fonda.
	2. Korisniku granta će se dodijeliti bespovratna sredstva pod uslovima i odredbama navedenim u ovom ugovoru, koji se sastoji od ovih posebnih uslova i priloga, koje Korisnik ovim izjavljuje da je prihvatio.
1. **ČLAN 2 – PERIOD SPROVOĐENJA PROJEKTA**
	1. Ovaj ugovor stupa na snagu danom potpisa obje ugovorne strane. Ukoliko ugovorne strane potpišu Ugovor na različite datume, datum stupanja na snagu će se smatrati kasniji datum.
	2. Period sprovođenja projekta je <broj mjeseci> i počinje od <datum> a traje do <datum>.

# ČLAN 3 – FINANSIRANJE PROJEKTA

## Fond se obavezuje da:

## za realizaciju Projekta obezbijedi sredstva u bruto iznosu do <iznos granta (slovima)> EUR, u skladu sa odobrenim budžetom Projekta.

## prenosi sredstva Korisniku granta na račun, u skladu sa dinamikom realizacije Projekta i odobrenim budžetom Projekta.

3.2. Korisnik granta se obavezuje da:

## za realizaciju Projekta obezbijedi novčano sufinansiranje u iznosu od <iznos sufinansiranja (slovima)> EUR, u skladu sa odobrenim budžetom Projekta. Sufinansiranje u tom smislu mora biti obezbijeđeno iz drugih, privatnih izvora, koji su nezavisni od Fonda ili bilo kog drugog javnog programa finansiranja.

## 3.3. Broj namjenskog računa je <broj računa> koji se vodi kod <naziv banke>, a koji će isključivo da služi obavljanju platnih transakcija (domaćih i/ili međunarodnih) u vezi sa Projektom.

1. **ČLAN 4 - NAČIN ISPLATE SREDSTAVA FONDA**
	1. Preduslov svake isplate ugovorenih sredstava od strane Fonda Korisniku granta je da Korisnik granta uplati svoj pripadajući dio finansijskih sredstava i da Fondu dostavi izvod sa namjenskog bankovnog računa kao dokaz. Plaćanja će se vršiti u tranšama u zavisnosti od trajanja projekta i dinamike potrošnje sredstava. U Prilogu 3 ovog Ugovora - Odobreni budžet projekta, predstavljena je projekcija isplate po tranšama koja je podložna promjenama.
	2. Prva isplata od strane Fonda Korisniku granta izvršiće se u roku od 10 radnih dana od dana dostavljanja izvoda sa namjenskog bankovnog računa Korisnika granta.
	3. Preduslov za isplatu preostalih sredstava Fonda prema Korisniku granta je dostavljanje izvještaja o napretku i pripadajućih finansijskih izvještaja, navedenih u članu 10 Ugovora, od strane Korisnika granta i pozitivna ocjena tih izvještaja od strane Fonda. Fond je u obavezi da u roku od 10 radnih dana od pozitivne ocjene izvještaja i ispunjenja uslova iz člana 4.1 ovog Ugovora, Korisniku granta isplati iznos sredstava u skladu sa odobrenim budžetom Projekta.
	4. Korisnik ima pravo da zahtijeva vanrednu isplatu sredstava ukoliko to iziskuje dinamika sprovođenja projekta. U tom slučaju, Korisnik je obavezan da Fondu uputi zahtjev za isplatu određenog iznosa, da uplati svoj pripadajući dio finansijskih sredstava i da dostavi obrazloženje i dokaze koji potvrđuju da je isplata neophodna za dalju realizaciju projekta. Ukoliko Fond prihvati ovakav zahtjev, sljedeća redovna isplata će se umanjiti za isplaćeni iznos sredstava.
	5. Iznos isplata od strane Fonda, koje su navedene u Odobrenom budžetu Projekta, podliježu usklađivanju od strane Fonda a koje Fond obračunava i utvrđuje na osnovu dozvoljenih troškova Korisnika za svaki izvještajni period, odnosno u slučaju da su nastali nedozvoljeni troškovi tokom odgovarajućeg perioda.
2. **ČLAN 5 - OBAVEZE KORISNIKA GRANTA**
	1. Korisnik granta je u obavezi da sprovodi Projekat u skladu sa ovim Ugovorom i njegovim prilozima, pravilima Javnog poziva i ostalim aktima Fonda, efikasno, blagovremeno, u skladu sa dobrom poslovnom praksom, dobrim tehničkim, ekonomskim, finansijskim, upravljačkim i socijalnim standardima i praksama, kao i da se pridržava predviđenih procedura i pravila i da omogući Fondu da na efikasan način vrši nadzor nad sprovođenjem Projekta.
	2. Korisnik granta ima obavezu da raspolaže i upravlja sredstvima isplaćenim od strane Fonda isključivo za potrebe finansiranja projekta, u skladu sa odobrenim budžetom projekta i na način kako je definisano ovim ugovorom i prilozima. Svako odstupanje od ove obaveze može predstavljati osnov za raskid ugovora.
	3. Korisnik granta je dužan da održava, odnosno obezbijedi održavanje sistema finansijskog upravljanja, računovodstva, pripremi finansijske izvještaje, u skladu sa računovodstvenim standardima koji se primjenjuju, na način da tačno, precizno i adekvatno odražava operacije, resurse i troškove u vezi sa Projektom.
	4. Korisnik granta je u obavezi da pisanim putem obavijesti Fond o svakoj promjeni udjela vlasništa registrovanoj u Centralnom registru privrednih subjekata Crne Gore (CRPS). Fond ima pravo jednostranog raskida ugovora u slučaju da Korisnik granta ne poštuje ovu obavezu.
	5. Korisnik granta ne može otuđiti opremu koja je nabavljena za potrebe realizacije Projekta 5 godina nakon završetka implementacionog perioda projekta, bez prethodnog pisanog odobrenja Fonda.
	6. Korisnik granta je u obavezi da obavjesti Fond ukoliko vrši povraćaj PDV-a iz ukupnih sredstava iz ovog ugovora. Korisnik granta je u obavezi da iznos vraćenog PDV-a uplati na način i instrukcijama koje mu Fond dostavi.
	7. Korisnik granta će obavijestiti Fond bez ikakvih odlaganja o blokadi računa, o pokretanju postupka stečaja ili likvidacije.
	8. Korisnik granta je dužan da bez odlaganja obavještava Fond o svim značajnim dešavanjima u vezi sa Projektom, koja predstavljaju odstupanje u odnosu na odobrenu prijavu, kako bi obezbijedio da Fond bude u toku sa aktivnostima i statusom Projekta, te omogućio eventualne promjene aktivnosti na Projektu.
	9. Korisnik granta je u obavezi da odgovara na sve upitnike od strane Fonda u cilju prikupljanja i obrade statističkih podataka.

# ČLAN 6 - NADZOR

* 1. Korisnik granta će omogućiti Fondu i drugim odgovarajućim organima i institucijama Crne Gore i trećim licima koje Fond uputi kod Korisnika granta, da posjete prostorije Korisnika granta, za potrebe vršenja nadzora, medijske posjete i druge potrebe. Osim toga, Korisnik granta će voditi knjigovodstvo po principu *otvorene knjige* i omogućiće Fondu i licima koje on uputi, da efektivno izvrše nadzor načina realizacije projekta, tokom trajanja Projekta i pet godina po okončanju realizacije. Korisnik granta će omogućiti da Fond izvrši nadzor nad implementacijom Projekta u pogledu svake aktivnosti. Za vrijemetrajanja ovog Ugovora, Fond može u svakom trenutku sprovođenja Projekta i pet godina nakon završetka u skladu s datumima navedenim u članu 2 ovog Ugovora zahtijevati od Korisnika granta da dostavi dokumentaciju i informacije koje se tiču realizacije Projekta.
	2. Fond ima pravo da odredi i zatraži od Korisnika granta da preduzme ili da obezbijedi da budu preduzete korektivne mjere, u slučaju da na osnovu pribavljenih ili dobijenih informacija ili na drugi način, procijeni i utvrdi da postoji bilo koja vrsta kršenja akata Fondai/ili povrede odredbi ovog Ugovora i/ili druge nepravilnosti.
	3. Fond će obavijestiti Korisnika granta o potrebi preduzimanja korektivnih mjera i ostaviti mu primjereni rok, koji ne može biti duži od 15 (petnaest) radnih dana, za primjenu korektivnih mjera, odnosno obezbijediti da takva mjera bude preduzeta.

# ČLAN 7 - VIDLJIVOST

* 1. Podrška Fonda će biti priznata i naznačena u svim aktivnostima u vidu podataka ili drugih informacija koje se odnose na Projekat, a naročito u slučaju nabavke opreme, ne obuhvatajući literaturu i priručnike o samom proizvodu ili usluzi Korisnika granta, a u skladu sa Pravilima vidljivosti (<https://fondzainovacije.me/vidljivost/>). Pored toga, Korisnik je u obavezi da naznači i finansijsku podršku Evropske komisije.
	2. U mjeri u kojoj je to neophodno kako bi Fondu bila dozvoljena slobodna diseminacija takvih informacija, za čiju diseminaciju Fond ima pravo uz ograničenja navedena u članu 7 ovog Ugovora, smatra se da se Korisnik granta odriče svih potraživanja u pogledu diseminacije tih informacija.

* 1. Korisnik granta se obavezuje da prilikom svakog objavljivanja postignutih rezultata rada na projektu i prezentacije projekta tokom njegovog trajanja ili nakon završetka, u obliku naučnih i stručnih konferencija, televizijskih ili radio programa i drugim oblicima jasno i vidljivo istakne logo i da je isti sufinansiran od strane Fonda.
	2. Korisnik granta obvezan je da učestvuje u svim javnim predstavljanjima Fonda kao i u aktivnostima Fonda (seminarima, radionicama, internet platformama i sličnim aktivnostima), a vezano za Projekat.
1. **ČLAN 8 – POVJERLJIVE INFORMACIJE**
	1. Informacije koje Korisnik granta posjeduje i dostavi Fondu smatraće se povjerljivim informacijama i čuvaće se u skladu sa internim aktima Fonda i Zakonom o zaštiti poslovne tajne ("Službeni list CG", br. 145/2021).
	2. Ništa od prethodno navedenog ne isključuje niti ograničava pravo Fonda da objavi podatke o podršci koju je pružio Korisniku granta.
2. **ČLAN 9 – INTELEKTUALNA SVOJINA**

## Intelektualna svojina podobna da bude predmet zaštite u skladu sa propisima Crne Gore, a koja je stvorena tokom realizacije Projekta, pripada Korisniku granta.

## Korisnik granta garantuje da je vlasnik svih prava intelektualne svojine koju razvija u okviru Projekta. Korisnik granta izričito garantuje da proizvod, odnosno usluga, koji razvija u okviru Projekta ne krši prava intelektualne svojine bilo kog trećeg lica. Fond ne snosi bilo kakvu odgovornost u slučaju povrede tuđih prava intelektualne svojine i ako se takvi zahtjevi i pojave, Korisnik granta je u obavezi da bez odlaganja i o svom trošku takve zahtjeve reguliše i odbije.

## Na zahtjev Fonda, Korisnik granta je u obavezi da pruži dokaze o vlasništvu nad pravima intelektualne svojine koja je postojala prije zaključenja ovog ugovora i koja nastanu tokom njegove realizacije.

1. **ČLAN 10 – IZVJEŠTAVANJE**
	1. Korisnik granta je u obavezi da dostavlja polugodišnje izvještaje o napretku u vidu narativnog i finansijskog izvještaja. Korisnik granta podnosi ovakav izvještaj najkasnije 10 radnih dana po isteku izvještajnog perioda, sa pratećom dokumentacijom.
	2. Korisnik granta je u obavezi da dostavi objedinjeni završni izvještaj najkasnije 15 radnih dana po isteku implementacionog perioda, sa pratećom dokumentacijom. Završni izvještaj mora sadržati narativni i finansijski dio izvještaja.
	3. Narativni dio izvještaja sadrži opis napretka Projekta, sa opisom planiranih aktivnosti u predstojećem polugodišnjem periodu, uz posebne napomene o mogućim rizicima u daljoj realizaciji Projekta i iskustvima iz izvještajnog perioda na koji se izvještaj odnosi.
	4. Finansijski dio izvještaja sadrži pregled svih plaćanja sa namjenskog računa Projekta. Ovakva plaćanja moraju biti pojašnjena i kategorisana u skladu sa Odobrenim budžetom Projekta.
	5. Završni izvještaj pored gore navedenih stavki, sadrži i detalje o ciljevima i postignutim rezultatima i ključnim indikatorima Projekta.
	6. Fond će angažovati nezavisnog evaluatora za provjeru izvještaja nakon što je isteklo pola perioda predviđenog za realizaciju projekta i/ili za provjeru završnog izvještaja o realizaciji projekta.
	7. Fond zadržava pravo da zahtijeva eksternu reviziju projekta u bilo kom trenutku sprovođenja ili na kraju projekta ukoliko za to postoje opravdani razlozi. Troškove revizije snosi Korisnik granta.
	8. Odobrenje ili odbijanje izvještaja iz prethodnih stavova će biti dostavljeno Korisniku granta u roku od 15 radnih dana od dana prijema izvještaja. Fond zadržava pravo da traži dodatnu dokumentaciju u cilju provjere dostavljenog izvještaja u skladu sa članom 13 Opštih uslova, kao i da posjeti Korisnika granta radi sprovođenja nadzora u skladu sa članom 6 ovog ugovora i članom 15 Opštih uslova.
	9. Fond zadržava pravo da zahtijeva od Korisnika granta izvještavanje na obrascima koje utvrdi sam Fond.
2. **ČLAN 11 - IZMJENE I DOPUNE UGOVORA O FINASIRANJU**
	1. Zahtjeve za izmjene i dopune ovog Ugovora podnosi Korisnik granta u skladu sa ovim Ugovorom i članom 8 Opštih uslova.
	2. Fond će odobriti ili odbaciti zahtjeve za izmjenama i dopunama u roku ne dužem od 45 dana od dana podnošenja zahtjeva. Izostanak odgovora Fonda na zahtjev unutar navedenog roka, ili unutar bilo kojeg drugog razdoblja navedenog u ovom Ugovoru, ne znači odobrenje istog.
	3. Korisnik granta može bez odobrenja Fonda raditi izmjene Odobrenog budžeta unutar svake kategorije troška, do 10% od ukupnog predviđenog iznosa za kategoriju troška.
	4. Sve izmjene i dopune ovog Ugovora će biti izvršene u pisanom obliku i na crnogorskom jeziku.
3. **ČLAN 12 - RASKID UGOVORA**
	1. Fond će imati pravo na jednostrani raskid ovog Ugovora ukoliko:
* Korisnik granta ne troši sva sredstva uplaćena po ovom Ugovoru za Projekat u skladu sa Odobrenim budžetom;
* se Korisnik granta ne pridržava bilo kojeg drugog zahtjeva ili uslova postavljenog od strane Fonda, vezanog za finansiranje ovog Ugovora;
* Fond iz opravdanih razloga sumnja da je primio netačne ili nepotpune informacije vezane za Projekat, uključujući informacije u Projektnom prijedlogu ili tokom pregovora o uslovima finansiranja prije potpisivanja ovog Ugovora ili u bilo kojem izvještaju primljenom u skladu sa Ugovorom;
* potrebni izvještaji ili druga dokumenta nisu podnešeni Fondu u vremenskom roku određenom članom 10 ovog ugovora;
* Fond ne odobri izvještaje ili druga dokumenta od strane Korisnika;
* Korisnik granta ne izvrši ili loše izvrši realizaciju Projekta ili u slučaju kršenja bitnih obaveza propisanih ovim Ugovorom, a koje nijesu otklonjene/ispravljene u roku od 15 radnih dana od dana zahtjeva Fonda;
* poslovanje Korisnika granta postane nelikvidno ili insolventno, ako je nad njim otvoren stečajni postupak, ili su mu prekinute poslovne aktivnosti;
* je Korisnik granta ozbiljno prekršio svoje druge ugovorne obaveze prema državnim organima;
* je Korisnik granta istraživanje ili dio istraživanja predloženog u okviru Projekta djelimično ili u potpunosti finansirao iz drugih bespovratnih izvora finansiranja, domaćih ili međunarodnih.
	1. Ukoliko dođe do jednostranog raskida ovog Ugovora od strane Fonda, Korisnik granta će biti obaviješten, a raskid će stupiti na snagu 30 dana od dana slanja obavještenja.
	2. Bez obzira na bilo koje druge odredbe Ugovora, Fond će biti ovlašćen da obustavi finansiranje i/ili raskine ovaj Ugovor i neće snositi bilo kakvu odgovornost prema Korisniku granta, niti prema bilo kojim trećim licima, ako finansiranje Fonda ili njegovih aktivnosti bude iz bilo kog razloga zaustavljeno ili okončano.
	3. U slučaju obustave finansiranja, Fond će poslati pisano obavještenje Korisniku u kojem ga obavještava o povredi ugovora, zahtijevajući od Korisnika da primijeni korektivne mjere i mjere za otklanjanje povrede u roku od 30 dana od dana prijema obavještenja.
1. **ČLAN 13 - POVRAĆAJ SREDSTAVA**
	1. U slučaju prestanka važenja ovog Ugovora, uplaćena sredstva Fonda na namjenski račun, koja nijesu u cjelosti potrošena, Korisnik granta će biti u obavezi da vrati Fondu, bez ikakvih odlaganja.
	2. Fond može od Korisnika granta tražiti povraćaj svih, ili dijela sredstava isplaćenih po ovom Ugovoru za Projekat, ukoliko ista nisu adekvatno utrošena ili u slučajevima određenim članovima ovog Ugovora, u roku od 30 dana.
	3. U slučaju raskida ovog Ugovora bilo koje finansiranje od strane Fonda je ograničeno na prihvatljive troškove koji su nastali i prihvaćeni su do datuma raskida ovog Ugovora, o čemu odluku donosi Fond, zavisno od okolnosti svakog pojedinačnog slučaja.
2. **ČLAN 14 - ARHIVA**
	1. Korisnik granta je u obavezi da čuva svu dokumentaciju u vezi sa Projektom u elektronskoj formi za period od pet godina po okončanju Projekta, za potrebe eventualnih kontrola ili za druge potrebe od strane Fonda.
	2. Korisnik granta je u obavezi da čuva relevantnu arhivsku građu u papirnoj formi u skladu sa pravnim propisima Crne Gore.
3. **ČLAN 15 – USTUPANJE UGOVORA**
	1. Korisnik granta ne može ustupiti ovaj Ugovor, niti bilo koje pravo ili obavezu iz ovog Ugovora, trećem licu. Korisnik granta ne može ustupiti ili na bilo koji način raspolagati (uključujući zalogu, prenos potraživanja) bilo kojim pravima i obavezama koja proizilaze iz Ugovora.
4. **ČLAN 16 – KOMUNIKACIJA**
	1. Svi zahtjevi kao i sve vrste komunikacije predviđene ovim Ugovorom sadržaće prirodu i detalje zahtjeva ili komunikacije te biti poslate putem elektronske pošte ili poštom na službenu adresu s potvrdom prijema na sljedeće adrese:

Za Fond:

**Fond za inovacije Crne Gore**

Adresa: Bulevar Mihaila Lalica br. 15, Podgorica

Email: efikasnost@fondzainovacije.me

Tel: +382 20 635 981

Za Korisnika granta:

Kontakt osoba: <ime i prezime>

Adresa: <adresa prijema službene pošte>

Email: <e-mail>

Tel: <broj telefona>

1. **ČLAN 17 – PRILOZI UGOVORA**
	1. Sledeća dokumenta su priložena ovom Ugovoru i čine sastavni dio Ugovora:
* Prilog 1: Opšti uslovi ugovora;
* Prilog 2: Odobreni prijavni obrazac;
* Prilog 3: Odobreni budžet projekta;
* Prilog 4: Druga relevantna dokumenta (rješenja o registraciji, punomoćje i sl.).
	1. U slučaju sukoba između posebnih uslova ovog Ugovora i bilo kog priloga uz njega, posebni uslovi imaju prednost. U slučaju sukoba između odredbi Priloga 1 i onih iz drugih priloga, prednost imaju one iz Priloga 1.
1. **ČLAN 18 – OSTALE ODREDBE**
	1. Korisnik granta izričito potvrđuje da je upoznat sa činjenicom da Fond ima nultu toleranciju na korupciju i prevare, te da će ukoliko do takvih aktivnosti dođe, preduzeti sve pravne i faktičke radnje protiv lica koja su učestvovale u takvim aktivnostima.
	2. Na ovaj Ugovor primjenjuje se pravna regulativa Crne Gore. Bilo kakav spor u vezi sa Ugovorom ili njegovom realizacijom, povredom, zaključenjem, ugovorne strane će nastojati da riješe sporazumno, međusobnim pregovorima. U slučaju da takvi pregovori ne uspiju, spor će se rješavati kod nadležnog suda u Podgorici.
	3. Ugovorne strane potvrđuju da su pročitale i u potpunosti razumjele ovaj Ugovor i sve njegove priloge, sve ugovorne osnove i polazna dokumenta (programe, priručnike, javni poziv za učestvovanje u programu), da on predstavlja izraz njihove ozbiljne i slobodno izražene volje, te ga u znak potvrde gore navedenog potpisuju na odgovarajućim mjestima.
	4. Ugovor je zaključen u četiri istovjetna primjerka, od kojih svaka strana zadržava za sebe po dva primjerka ugovora.

|  |  |
| --- | --- |
| **Za Fond za inovacije Crne Gore** | **Za Korisnika granta** |
| Ime: dr Bojana Femić Radosavović |  | Ime:  |  |
| Titula: izvršna direktorica |  | Titula: |  |
| Datum: |  | Datum: |  |
| Potpis: |  | Potpis: |  |